ചെങ്കുളം പവ്വര് ഹൗസ്: പെന്സ്റ്റോക് പൈപ്പില് ചോര്ച്ച അടിമാലി: ചെങ്കുളം പവ്വര് ഹൗസിലേക്കുള്ള പെന്സ്റ്റോക് പൈപ്പില് നേരിയ തോതില് ചോര്ച്ച രൂപം കൊണ്ടു.പവര് ഹൗസില് നിന്നും ഏതാനും മീറ്റര് അകലെ പൈപ്പുകളെ തമ്മില് ബന്ധിപ്പിക്കുന്ന ജോയിന്റ് ഭാഗത്താണ് ചോര്ച്ച രൂപം കൊണ്ടിട്ടുള്ളത്. ചെങ്കുളം ജലാശയത്തില് നിന്നും വെള്ളത്തൂവല് വിമലാ സിറ്റിയിലുള്ള പവ്വര് ഹൗസിലേക്ക് വെള്ളമെത്തിക്കുന്ന രണ്ട് പെന്സ്റ്റോക്ക് പൈപ്പുകളില് ഒന്നിലാണ് നേരിയ തോതില് ചോര്ച്ച കാണപ്പെട്ടിട്ടുള്ളത്.പൈപ്പ് ദ്രവിച്ചതണോ ചോര്ച്ച രൂപം കൊള്ളാന് ഇടവരുത്തിയിട്ടുള്ളതെന്നാണ് സംശയം. മുമ്ബ് ഇതേ പദ്ധതിയുടെ ഭാഗമായ പൈപ്പിന്റെ മുകള് ഭാഗത്ത് മറ്റൊരു ചോര്ച്ച ഉണ്ടാവുകയും പിന്നീടത് അടക്കുകയും ചെയ്തിരുന്നു.വര്ഷങ്ങള്ക്ക് മുമ്ബ് ചെങ്കുളം പവ്വര് ഹൗസിന് എതിര്വശത്തുള്ള പന്നിയാര് പവ്വര് ഹൗസിന്റെ 2007 ല് ഉണ്ടായ പെന് സ്റ്റോക്ക് ദുരന്തത്തില് 8 പേരുടെ ജീവനാണ് പൊലിഞ്ഞത്.